

# МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 12

от 27.07.2021 г.

**Р Е Ш Е Н И Е**

**№ КЗЗ – 12**

**от 27 юли 2021 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***I. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**1.** На общо 2 393 кв.м. земеделска земя, пета категория, неполивна, общинска собственост за изграждане на обект: „Улична мрежа“, по КККР на с. С., за част от имоти с №№ 034141, 034143 и 034240, по кадастралната карта на възстановена собственост на с. С., местност „Перселик“, община Р., област П., при граници, посочени в приложените скици, регистър на засегнатите имоти и влязъл в сила ПУП – ПП.

На основание чл. 30, ал. 4 от ЗОЗЗ, такса не се дължи.

**2.** На 6 949 кв.м земеделска земя, трета категория, поливна, собственост на община С., за изграждане на обект: „Площадка за управление на отпадъци“, поземлен имот с идентификатор 69660.105.618по КККР на гр. С., местност „Ясака-запад“, община С., област Я., при граници, посочени в приложената скица и влязъл в сила ПУП – ПРЗ.

На основание чл. 30, ал. 4 от ЗОЗЗ такса не се дължи.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**